60. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. 109029/3087 της 9/16 Σεπτ. 1981  (ΦΕΚ Β΄ 569) Περί του τρόπου της δωρεάν μεταφοράς των μαθητών Γενικής Εκπαιδεύσεως που κατοικούν μακριά από την έδρα του σχολείου τους. Βλέπε διατάξεις της ΙΒ/4405/1988 ΦΕΚ Β΄ 415) (Διόρθ. Σφαλμ. στο ΦΕΚ Β΄/91 της 20/9/ 1988), απόφ. Υπ. Εσωτερικών Οικονομικών και Παιδείας (κατωτ. αριθ. 106). (Αντί για τη σελ. 350,669(γ) Σελ. 305,669(δ) Τεύχος 1153-Σελ. 5 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.60 61. ΠΡΑΞΗ ΝΟΜΟΘΕΤΙΚΟΎ ΠΕΡΙΕΧΟΜΕΝΟΥ της 11/11 Νοεμ. 1981 (ΦΕΚ Α΄ 323) Περί εγγραφής μαθητών στα Λύκεια της Γενικής και Τεχνικής και Επαγγελματικής Εκπαιδεύσεως.  (Κυρώθηκε, όπως έχει κατωτέρω, από τον Νόμ. 1228/30 Ιαν. - 11 Φεβρ. 1982, ΦΕΚ Α΄ 15, (κατωτ. αριθ. 61). Έχοντας υπόψη: 1.Τις διατάξεις του άρθρ. 44 (παρ. 1) του Συντάγματος. 2.Την ανάγκη αλλαγής του τρόπου εισαγωγής μαθητών στα Λύκεια από το τρέχον σχολικό έτος, ώστε να δοθεί σε όλους του αποφοίτους του Γυμνασίου η δυνατότητα ελεύθερης επιλογής και συνεχίσεως σπουδών στα πλαίσια της παρεχόμενης από το κράτος δευτεροβάθμιας Γενικής και Τεχνικής Επαγγελματικής Εκπαιδεύσεως. 3.Την έκτακτη, εξαιρετικά επείγουσα και απρόβλεπτη ανάγκη νομοθετικής ρυθμίσεως θεμάτων που ανάγονται στην εγγραφή και φοίτηση των αποφοίτων του Γυμνασίου στο Λύκειο χωρίς εισιτήριες εξετάσεις, για το τρέχον σχολικό έτος, με πρόταση του Υπουργικού Συμβουλίου, αποφασίζουμε: Άρθρο μόνο.-1.Από την έναρξη ισχύος της πράξεως αυτής στην πρώτη τάξη των Λυκείων της Γενικής και Τεχνικής και Επαγγελματικής Εκπαιδεύσεως εγγράφονται απόφοιτοι Γυμνασίου ή κάτοχοι ενδεικτικού της τρίτης τάξεως παλαιού εξαταξίου Γυμνασίου χωρίς εισιτήριες εξετάσεις. Επίσης εγγράφονται στην πρώτη τάξη μόνο των Τεχνικών και Επαγγελματικών Λυκείων χωρίς εισιτήριες εξετάσεις, οι κάτοχοι πτυχίου Κατωτέρας Τεχνικής ή Επαγγελματικής Σχολής. 2.Με αποφάσεις του Υπουργού Εθνικής Παιδείας και Θρησκευμάτων καθορίζονται η διαδικασία και ο τρόπος εφαρμογής των διατάξεων της προηγούμενης παραγράφου για την εγγραφή των μαθητών χωρίς εισιτήριες εξετάσεις στην πρώτη τάξη Λυκείου για το σχολικό έτος 1981-82 οι δικαιούμενοι να εγγραφούν σε κάθε τύπο Λυκείου, ο τρόπος εγγραφής και φοιτήσεώς τους, καθώς και κάθε άλλη αναγκαία λεπτομέρεια για την εφαρμογή αυτής της παραγράφου. Σελ. 350,670(δ) Τεύχος 1153-Σελ. 6 3.Οι διατάξεις της παρ. 3 του άρθρ. 29 του Νόμ. 309/1976 «περί οργανώσεως και διοικήσεως της Γενικής Εκπαιδεύσεως», της παρ. 3 του άρθρ. 9 του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως», καθώς και οι διατάξεις των σχετικών με τις εισιτήριες εξετάσεις των Λυκείων διαταγμάτων και υπουργικών αποφάσεων που εκδόθηκαν με εξουσιοδότηση των Νόμων αυτών καταργούνται. Καταργείται επίσης και κάθε άλλη διάταξη, γενική ή ειδική, η οποία αναφέρεται σε θέματα που ρυθμίζονται με την πράξη αυτή.

[Source: greek_legal_code_raptarchis | Tokens: 2674]